વધુમાં, પોલીસે ગરબા આયોજકોને ગરબા સ્થળો પાસે પાર્કિંગની વ્યવસ્થા અને સલામતી પણ ચુસ્ત રાખવા તાકીદ કરી છે. આ વખતે નવરાત્રીને લઇ શહેરમાં અને એસજી હાઇવે સહિતનાં વિસ્તારોમાં ગયા વર્ષની સરખામણીમાં ઓછા સ્થળોએ ગરબાની મંજુરી આપવામાં આવી છે. પાર્કિંગ અને અન્ય મુદ્દાઓને લઇને ઓછી અરજીઓ આ વખતે થઇ છે. નવરાત્રીનાં દિવસો દરમ્યાન રાત્રીનાં સમયે પણ પોલીસનો લોખંડી બંદોબસ્ત અને સતત પેટ્રોલીંગ જારી રહેશે. નવરાત્રિ મહોત્સવને લઇ શહેર પોલીસ તંત્રનાં ઉચ્ચ અધિકારીઓની ગરબા આયોજકો સાથે બેઠકોનો દોર ચાલી રહ્યો છે.